b'\n_START_ARTICLE_\nJamie Lynn Spears\n_START_SECTION_\nUra\n_START_PARAGRAPH_\nSpears esiintyi Total Britney Live -konsertissa vuonna 2001 ja Pepsi-mainoksessa vuonna 2002. Samana vuonna h\xc3\xa4n teki pienen roolin elokuvassa Crossroads \xe2\x80\x93 tienristeyksess\xc3\xa4 esitt\xc3\xa4en isosiskonsa Britneyn n\xc3\xa4yttelem\xc3\xa4\xc3\xa4 Lucya nuorempana. Spears esiintyi kahden kauden ajan komedia-varieteeohjelmassa All That, mutta l\xc3\xa4hti ohjelmasta vuonna 2004 saatuaan p\xc3\xa4\xc3\xa4roolin uudessa Zoey 101 -sarjassa. Spears my\xc3\xb6s laulaa sarjan tunnuss\xc3\xa4velm\xc3\xa4n "Follow Me", jonka ovat kirjoittaneet Emily Bob ja Britney Spears. Vuonna 2006 Spears voitti Nickelodeonin Kids\' Choice -palkinnon suosituimpana television\xc3\xa4yttelij\xc3\xa4tt\xc3\xa4ren\xc3\xa4._NEWLINE_Marraskuussa 2011 Jamie Lynn piti ensimm\xc3\xa4isen konserttinsa laulajana baarissa Nashvilless\xc3\xa4, ja seuraavana p\xc3\xa4iv\xc3\xa4n\xc3\xa4 h\xc3\xa4n piti jo toisen konserttinsa Nashvillen kirkossa. Spears lauloi kirjoittamiaan kantrikappaleita kummallakin keikalla._NEWLINE_Jamie Lynn laulaa siskonsa Britneyn kanssa dueton kappaleessa "Chilling Whit you", joka l\xc3\xb6ytyy Britneyn kahdeksannelta studioalbumilta Britney Jean._NEWLINE_Marraskuussa 2013 Jamie Lynn julkaisi ensimm\xc3\xa4isen sinkkunsa "How Could I Want More"._NEWLINE_Toukokuun 2014 lopulla julkaistiin Spearsin debyyttialbumi The Journey._NEWLINE_Maaliskuussa 2015 Jamie Lynn oli mukana kirjoittamassa Jana Kramerin kappaletta I Got the Boy. _NEWLINE_26. kes\xc3\xa4kuuta 2016 Spears julkaisi Dokumentin Jamie Lynn Spears: When the Lights Go Out. Dokumentissa h\xc3\xa4n kertoo el\xc3\xa4m\xc3\xa4st\xc3\xa4\xc3\xa4n lapsuudestaan, nuoruudestaan n\xc3\xa4yttelij\xc3\xa4n\xc3\xa4, el\xc3\xa4m\xc3\xa4st\xc3\xa4\xc3\xa4n teini\xc3\xa4itin\xc3\xa4, sek\xc3\xa4 nykyisest\xc3\xa4 el\xc3\xa4m\xc3\xa4st\xc3\xa4\xc3\xa4n vaimona, \xc3\xa4itin\xc3\xa4 ja muusikkona. My\xc3\xb6s h\xc3\xa4nen perheens\xc3\xa4 esiintyy dokumentissa mukaan lukien Britney Spears ja Bryan Spears. _NEWLINE_Samana vuonna h\xc3\xa4n julkaisi my\xc3\xb6s toisen singlens\xc3\xa4 Sleepover.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSpears syntyi McCombissa nuorimpana Jamien ja Lynnen perheeseen. Siskonsa Britneyn lis\xc3\xa4ksi h\xc3\xa4nell\xc3\xa4 on isoveli Bryan. Bryan on ollut my\xc3\xb6s mukana Zoey 101 -sarjassa. Kun Jamie Lynn oli pieni, perhe muutti New Yorkiin, koska h\xc3\xa4nen vanhempansa auttoivat siell\xc3\xa4 Britneyt\xc3\xa4 luomaan uraansa._NEWLINE_Spears k\xc3\xa4vi koulunsa McCombissa Parklane Academyss\xc3\xa4. H\xc3\xa4n toimi kouluaikanaan cheerleaderin\xc3\xa4 ja oli mukana muissakin urheilulajeissa. H\xc3\xa4n sai opintonsa valmiiksi helmikuussa 2008. _NEWLINE_Joulukuussa 2007 uutisoitiin vasta 16-vuotiaan Spearsin olevan raskaana. Zoey 101:n nelj\xc3\xa4s tuotantokausi kuvattiin kuitenkin t\xc3\xa4st\xc3\xa4 huolimatta normaalisti. Spearsin tyt\xc3\xa4r Maddie Briann Aldridge syntyi kes\xc3\xa4kuussa 2008. Lapsen is\xc3\xa4 on h\xc3\xa4nen pitk\xc3\xa4aikainen poikayst\xc3\xa4v\xc3\xa4ns\xc3\xa4, tuolloin 18-vuotias Casey Aldridge._NEWLINE_Vuonna 2014 Spears meni naimisiin James Watsonin kanssa._NEWLINE_Vuonna 2018 Spears ja Watson saivat ensimm\xc3\xa4isen yhteisen lapsensa. Tyt\xc3\xa4r Ivey Joan Watson syntyi 11.4.2018.'